ซีอาร์จี เดินเครื่องร้านอาหารญี่ปุ่น
ซีอาร์จี เดินเครื่องร้านอาหารญี่ปุ่น &#8220;เปปเปอร์ ลันช์&#8221; เปิดรวด 5&nbsp; สาขาเน้นสร้างแบรนด์เมืองกรุงก่อนบุกภูธร&nbsp; มั่นใจสิ้นปีโกยยอดขายโต&nbsp; 50%
24 ก.พ. 2553

ซีอาร์จี เดินเครื่องร้านอาหารญี่ปุ่น “เปปเปอร์ ลันช์” เปิดรวด 5  สาขาเน้นสร้างแบรนด์เมืองกรุงก่อนบุกภูธร  มั่นใจสิ้นปีโกยยอดขายโต  50%
นางสาวอรวรรณ  โกมลพันธ์พร  ผู้จัดการทั่วไปแบรนด์ เปปเปอร์ ลันช์  บริษัท เซ็นทรัล เรสเตอรองส์ กรุ๊ป  (ซีอาร์จี) เปิดเผยว่า  แผนขยายสาขาร้านอาหารเปเปอร์ลันช์ ในปีนี้  บริษัทจะเปิดสาขาใหม่ราว 5  สาขาจากปัจจุบันเปิดให้บริการไปแล้วจำนวน  5  สาขา  ซึ่งแต่ละสาขาคาดว่าจะใช้งบลงทุนอยู่ที่ประมาณ  7-8  ล้านบาท  พร้อมกันนี้บริษัทยังได้มีการปรุงปรุงรูปแบบร้านด้วยการปรับโทนสี เพิ่มความว่างของร้าน โต๊ะอาหาร  และโคมไฟให้มีความทันสมัยมากขึ้น  ซึ่งรูปแบบร้านดังกล่าวบริษัทจะนำมาปรับปรุงใช้กับสาขาเก่าที่เปิดให้บริการไปแล้วภายใต้งบลงทุน  3-4  ล้านบาท  
 ขณะที่ภาพรวมธุรกิจร้านอาหารเชนต่างชาติในปีนี้คาดว่าจะมีอัตราการเติบโตไม่เกิน  5%  ใกล้เคียงกับปีที่ผ่านมาที่มีอัตราการเติบโตอยู่ที่ประมาณ  3-5%  จากปกติจะเติบโตอยู่ที่ 10-15%   จากปัจจัยลบทางด้านเศรษฐกิจและการเมืองยังไม่มีความแน่นอน  โดยเฉพาะปัจจัยทางด้านการเมือง  ซึ่งถือเป็นปัจจัยหลักในการขยายตัวของธุรกิจอาหาร  เพราะจากความวุ่นวายทางการเมืองที่เกิดขึ้นในช่วงปีที่ผ่านมาส่งผลให้ผู้บริโภคชะกำลังซื้อ   ขณะที่นักท่องเที่ยวต่างชาติก็ชะลอการเข้ามาท่องเที่ยวในไทย  จึงทำให้ภาพรวมธุรกิจร้านอาหารเชนต่างชาติในปีที่ผ่านมาค่อนข้างชะลอตัวพอสมควร
นอกจากนี้ในส่วนของธุรกิจร้านอาหารเชนต่างชาติแบรนด์ใหม่ก็ค่อนข้างน่าเป็นห่วง  เนื่องจากปัจจุบันผู้บริโภคมีทางเลือกร้านอาหารมากขึ้น  ขณะที่การสร้างแบรนด์สินค้าให้ติดตลาดก็ใช้ระยะเวลาค่อนข้างนาน  จึงทำให้ค่อนข้างเสียเปรียบแบรนด์เดิมที่ทำตลาดมาเป็นระยะเวลานาน  ซึ่งแบรนด์เปปเปอร์ลันช์ของบริษัทเองก็ยอมรับว่าคงต้องใช้ระยะเวลาในการสร้างแบรนด์พอสมควร  เนื่องจากเป็นแบรนด์ร้านอาหารใหม่ที่เพิ่งนำเข้ามาทำตลาดในประเทศไทย  ดังนั้นการขยายสาขาในช่วงแรกบริษัทจะเน้นตลาดในกรุงเทพฯเป็นหลัก โดยสิ้นปีคาดจะมีรายได้เติบโตไม่ต่ำกว่า  15%  จากปีที่ผ่านมา  ซึ่งมีรายได้อยู่ที่ประมาณ  50  ล้านบาท